Ma, kind sterf saamArgieffoto: ER24 ŉ Ma en haar kind is Dinsdag saam in ŉ beweerde tref-en-trap-voorval buite Potchefstroom in Noordwes dood. Werner Vermaak, woordvoerder van ER24, het gesê die voorval het vroegaand op die Viljoenskroon-pad plaasgevind. “Na verneem word het die ma en haar kind, vermoedelik drie jaar oud, oor die pad gestap, toe ŉ groot voertuig albei getref het,” het Vermaak gesê. “ŉ Tweede voertuig het hulle óók getref. Volgens ŉ ooggetuie het die eerste voertuig, vermoedelik ŉ vragmotor, wat hulle getref het, net aanhou ry.” Die ma en haar kind was reeds dood toe paramedici by die toneel opgedaag het. “Paramedici kon niks vir hulle doen nie.” Die polisie ondersoek die voorval.